ప్రెగ్నెన్సీలో ఏ వ్యాయామాలు మంచివి! - What are the Best Exercises for Pregnant Women & their benefits
అనుష్కా శర్మ.. సాధారణ సమయాల్లోనే ఫిట్‌నెస్‌పై శ్రద్ధ చూపే ఈ బాలీవుడ్‌ బ్యూటీ.. గర్భం ధరించినప్పట్నుంచి విభిన్న వ్యాయామాలు చేస్తూ తన శరీరాన్ని, మనసును చురుగ్గా ఉంచుకుంటోంది. అంతేనా.. ఆయా వర్కవుట్స్‌కి సంబంధించిన ఫొటోలు, వీడియోలను సోషల్‌ మీడియాలో పోస్ట్‌ చేస్తూ తోటి మహిళల్లో స్ఫూర్తి నింపుతోందీ కాబోయే అమ్మ. ఈ క్రమంలో ఇటీవలే తాను తన భర్త విరాట్‌ సహాయంతో శీర్షాసనం వేసిన ఫొటోను ఇన్‌స్టాలో పంచుకుంది అనుష్క. డాక్టర్ల సలహా తీసుకున్నాకే తానీ వ్యాయామం చేశానంటూ, ఇతర మహిళలు కూడా తమ ఆరోగ్య స్థితిని బట్టి డాక్టర్లను సంప్రదించాకే ఇలాంటి ఆసనం వేయడం మంచిదని సలహా కూడా ఇచ్చిందీ చక్కనమ్మ.
ట్రెడ్‌మిల్‌పై జాగింగ్‌!
ఇక తాజాగా మరో వర్కవుట్‌తో మన ముందుకొచ్చింది అనుష్క. పొట్ట కవర్‌ చేసేలా వైట్‌ టీషర్ట్‌, బ్లాక్‌ కలర్‌ జెగ్గింగ్స్‌ ధరించి ట్రెడ్‌మిల్‌పై జాగింగ్‌ చేస్తోన్న ఓ షార్ట్‌ వీడియోను ఇన్‌స్టా స్టోరీలో పోస్ట్‌ చేసిందీ చక్కనమ్మ. నెలలు నిండినా తానింత యాక్టివ్‌గా ఉండడానికి కారణం తాను క్రమం తప్పకుండా చేస్తోన్న వర్కవుట్సే అని చెప్పకనే చెప్పిందీ కాబోయే అమ్మ. ఇలా మరోసారి తన ప్రెగ్నెన్సీ ఎక్సర్‌సైజ్‌తో కాబోయే అమ్మలందరిలో ఆరోగ్యం-ఫిట్‌నెస్‌ విషయాల్లో శ్రద్ధ పెంచింది అనుష్క. ప్రస్తుతం ఈ వీడియోకు సంబంధించిన ఫొటోలు నెట్టింట్లో చక్కర్లు కొడుతున్నాయి.
ఎంత సేపు చేయాలి?
ఇలా నిండు గర్భంతో అనుష్క చేసిన జాగింగ్‌ గురించే ఇప్పుడందరూ మాట్లాడుకుంటున్నారు. ఈ క్రమంలో గర్భంతో ఉన్నప్పుడు ఎంతసేపు వ్యాయామం చేయాలి? ఎలాంటి వ్యాయామాలు చేయడం మంచిది? అన్న ప్రశ్నలు కూడా చాలామందిలో తలెత్తుతున్నాయి. నిజానికి గర్భంతో ఉన్న మహిళల వ్యాయామానికి సంబంధించి అమెరికన్‌ కాలేజ్‌ ఆఫ్‌ ఒబ్‌స్టెస్ట్రీషియన్స్‌ అండ్‌ గైనకాలజిస్ట్స్‌ (ఏసీఓజీ) ఏం చెబుతుందంటే.. కాబోయే అమ్మలు రోజూ క్రమం తప్పకుండా కనీసం 30 నిమిషాల పాటు వ్యాయామం చేయడం మంచిదని సలహా ఇస్తోంది. ఈ క్రమంలో ఇంట్లో రోజువారీ పనులతో పాటు మూడుసార్లు 10 నిమిషాల చొప్పున నడక, అరగంట పాటు ట్రెడ్‌మిల్‌పై మరీ వేగంగా కాకుండా నెమ్మదిగా జాగింగ్‌ చేయడం ఉత్తమమని చెబుతోంది. ఇది అటు గుండె ఆరోగ్యానికి, ఇటు గర్భిణిగా ఉన్నప్పుడు ఎదురయ్యే చిన్న చిన్న అనారోగ్యాల్ని దూరం చేయడానికి దోహదం చేస్తుందట! అయితే గర్భిణిగా ఉన్న సమయంలో ఒక్కొక్కరి ఆరోగ్య పరిస్థితి ఒక్కోలా ఉంటుంది. కొంతమంది హెల్దీగా ఉంటే.. మరికొంతమంది రిస్క్‌ జోన్‌లో ఉంటారు. అలాంటివారు మీ ఆరోగ్య పరిస్థితిని ఓసారి డాక్టర్‌ దగ్గర చెక్‌ చేయించుకొని నిపుణుల సలహా మేరకు మాత్రమే వారు సూచించిన వ్యాయామాలు చేయాల్సి ఉంటుంది.
వ్యాయామం ఎందుకు మంచిదంటే..!
గర్భిణిగా ఉన్న సమయంలో నిపుణులు సూచించిన వ్యాయామాలు చేయడం వల్ల అటు తల్లికి తద్వారా కడుపులోని బిడ్డకు పలు ప్రయోజనాలు చేకూరతాయంటున్నారు నిపుణులు. అవేంటంటే..
* రోజువారీ వ్యాయామాల వల్ల నెలలు నిండకుండానే కాన్పు అయ్యే అవకాశాలు చాలా తక్కువగా ఉంటాయి.
* సిజేరియన్‌ డెలివరీ కంటే సుఖ ప్రసవమయ్యే అవకాశాలు ఎక్కువగా ఉంటాయి.
* గర్భిణిగా ఉన్న సమయంలో అధికంగా బరువు పెరగకుండా ఫిట్‌గా ఉండచ్చు.
* కాబోయే తల్లులు జెస్టేషనల్‌ డయాబెటిస్‌, హైపర్‌టెన్షన్‌.. వంటి సమస్యలు రాకుండా జాగ్రత్తపడచ్చు.
* పుట్టే బిడ్డ మరీ తక్కువ బరువు ఉండకుండా వ్యాయామాలు మనకు ఉపయోగపడతాయి.
* గర్భిణిగా ఉన్న సమయంలో పెరిగే పొట్ట కారణంగా నడుం నొప్పి వేధిస్తుంటుంది. దీన్నుంచి బయటపడాలంటే వ్యాయామాలు సహకరిస్తాయి. అలాగే ఈ సమయంలో ఎదురయ్యే ఒత్తిడి, ఆందోళనలు, మూడ్‌ స్వింగ్స్‌ నుంచి బయటపడి మానసికంగానూ దృఢంగా ఉండచ్చు.
* ఇక ప్రసవానంతరం త్వరగా కోలుకోవడానికి కూడా గర్భిణిగా ఉన్నప్పుడు మనం చేసే వ్యాయామాలు ప్రభావం చూపుతాయి.
తీవ్రత తక్కువ.. ప్రయోజనాలు ఎక్కువ!
గర్భిణిగా ఉన్న సమయంలో వ్యాయామాలు చేయడం మంచిదని తెలిసినప్పటికీ ఎలాంటి వ్యాయామాలు చేయాలో చాలామందికి అవగాహన ఉండకపోవచ్చు. అయితే ఈ క్రమంలోనూ వారి వారి ఆరోగ్య పరిస్థితిని బట్టి ఎలాంటి వ్యాయామాలు సూటవుతాయో నిపుణుల సలహా తీసుకోవచ్చు. అలా అటు శరీరంపై తక్కువ తీవ్రత చూపుతూనే.. ఇటు చక్కటి వ్యాయామం అందించే కొన్ని వర్కవుట్సే ఇవి!
* ఈత – గర్భిణిగా ఉన్న సమయంలో ఈత లేదా వాటర్‌ ఎరోబిక్స్‌ చక్కటి వ్యాయామం అని సూచిస్తున్నారు నిపుణులు. ఇలా నీటిలో ఉన్నప్పుడు శరీరం తేలిగ్గా, చురుగ్గా ఉంటుంది. తద్వారా శరీరంపై ఒత్తిడి పడకుండా సులభంగా వ్యాయామాలు చేయచ్చు. ఈ వ్యాయామం వల్ల వికారం, పాదాల్లో వాపు, వెన్ను నొప్పి.. వంటివి కూడా తగ్గుముఖం పడతాయి. అయితే ఇందుకోసం స్విమ్మింగ్‌ పూల్‌లో దిగే క్రమంలో జారిపడిపోకుండా తగిన జాగ్రత్తలు తీసుకోవడం తప్పనిసరి.
* నడక – సాధారణ సమయాల్లోనే కాదు.. గర్భం ధరించిన మరుక్షణం నుంచి డెలివరీ డేట్‌ ముందు రోజు వరకు నడకను గర్భిణులు తమ రోజువారీ వర్కవుట్‌గా ఎంచుకోవచ్చంటున్నారు నిపుణులు. తద్వారా శరీరానికి చురుకుదనంతో పాటు మనసుకు ప్రశాంతత లభిస్తాయి. అయితే ఈ క్రమంలో పచ్చటి గడ్డిపై చెప్పుల్లేకుండా నడవడం, బయట అయితే సౌకర్యవంతంగా ఉండే స్నీకర్స్‌ ధరించడం మర్చిపోవద్దు.
* పరుగు - గర్భిణిగా ఉన్న సమయంలో పరుగు మంచిదే అయినప్పటికీ కీళ్ల సంబంధిత సమస్యలున్న వాళ్లు మాత్రం ఈ విషయంలో ఆలోచించాల్సిందే అంటున్నారు నిపుణులు. అంతేకాదు.. పరిగెత్తే వేగం విషయంలో కూడా నిపుణుల సలహాలు తప్పనిసరిగా పాటించాలి. అలాగే ట్రెడ్‌మిల్‌పై పరిగెత్తే వారు మరీ ఎక్కువ వేగంతో కాకుండా శరీరంపై ప్రతికూల ప్రభావం పడకుండా పరిగెత్తాలన్న విషయం గుర్తుంచుకోండి. ఈ వ్యాయామం అధిక బరువు పెరగకుండా చేయడంతో పాటు ఈ సమయంలో ఎదురయ్యే నడుం నొప్పి, మలబద్ధకం, మూడ్‌ స్వింగ్స్‌.. వంటి సమస్యలను దూరం చేస్తుంది.
* మెట్లెక్కడం - ప్రెగ్నెన్సీ సమయంలో మెట్లెక్కడానికి చాలామంది భయపడుతుంటారు. ఇందుకు కారణం శరీరం బ్యాలన్స్‌ తప్పి పడిపోతామేమోనని! కానీ మెట్లెక్కడం వల్ల శారీరక బ్యాలన్స్‌ పెరుగుతుందంటున్నారు నిపుణులు. అలాగే కడుపులోని బిడ్డకు ఆక్సిజన్‌ బాగా అందడంతో పాటు సుఖ ప్రసవం అయ్యే అవకాశాలు ఎక్కువంటున్నారు. అలాగని మరీ వేగంగా మెట్లెక్కడం కూడా మంచిది కాదు. మెట్లు దిగేటప్పుడు కూడా జాగ్రత్తగా దిగడం వల్ల ఎలాంటి ప్రమాదాలు జరగకుండా ఉంటాయి.
* యోగా - గర్భిణిగా ఉన్న సమయంలో యోగా చేయడం మంచిదని చాలామంది నిపుణులు సలహా ఇస్తుంటారు. అయితే ఆయా త్రైమాసికాన్ని బట్టి ఎలాంటి యోగాసనాలు మంచివో నిపుణుల్ని అడిగి తెలుసుకొని చేయడం మంచిది. అలాగే మరీ కఠినమైన ఆసనాలు కాకుండా తేలికపాటి ఆసనాల వల్ల శరీరంపై ఒత్తిడి పడకుండా జాగ్రత్తపడచ్చు.. చక్కటి ఫిట్‌నెస్‌నూ సొంతం చేసుకోవచ్చు. గర్భిణిగా ఉన్నప్పుడు నిద్రలేమి, నడుంనొప్పి, వికారం, మానసిక ఒత్తిళ్లు, ఆందోళనలు.. వంటి సమస్యల్ని దూరం చేయడంలో యోగాను మించిన సాధనం లేదంటున్నారు నిపుణులు.
ఇక గర్భిణిగా ఉన్నప్పుడు ఎలాంటి వ్యాయామాలు చేసినా కొన్ని విషయాలు తప్పనిసరిగా గుర్తుపెట్టుకోవాలి. అవేంటంటే..!
* ఏయే త్రైమాసికంలో ఎలాంటి వ్యాయామాలు చేయచ్చో మీ ఆరోగ్య పరిస్థితిని బట్టి నిపుణుల సలహా తీసుకోవాలి. ఒకవేళ మీరు రిస్కీ ప్రెగ్నెన్సీలో ఉన్నట్లయితే డాక్టర్‌ చెప్పిన సూచనలు తప్పకుండా పాటించాలి.
* వ్యాయామానికి ముందు, మధ్యలో, తర్వాత నీళ్లు తాగడం మంచిది. తద్వారా డీహైడ్రేట్‌ అయిన శరీరం తిరిగి తేమను సంతరించుకుంటుంది.
* తొలి త్రైమాసికంలో శరీరం ఉష్ణోగ్రత మరీ పెరిగేలా ఎక్కువ సేపు వ్యాయామాలు చేయడం మంచిది కాదంటున్నారు నిపుణులు. తద్వారా దాని ప్రభావం కడుపులో పెరుగుతోన్న పిండంపై పడుతుందట!
* వ్యాయామం చేస్తోన్న క్రమంలో వక్షోజాలపై ప్రతికూల ప్రభావం పడకుండా సౌకర్యవంతమైన స్పోర్ట్స్‌ బ్రా, పొట్టపై ప్రభావం పడకుండా బెల్లీ బ్యాండ్‌ ధరించడం మంచిదట!
* ఇక మీరు ఒంటరిగా వ్యాయామాలు చేయడానికి భయపడితే.. ఇంటి వద్దే ఓ ఫిట్‌నెస్‌ ఎక్స్‌పర్ట్‌ని పెట్టుకోవడం లేదంటే దగ్గర్లోని జిమ్‌ సెంటర్‌కి వెళ్లడం మంచిది. అయితే ప్రస్తుత కరోనా ప్రతికూల పరిస్థితుల్లో వైరస్‌ బారిన పడకుండా తగిన జాగ్రత్తలు తీసుకోవడం మంచిదన్నది గుర్తు పెట్టుకోండి.
సో.. ఇవండీ.. గర్భిణిగా ఉన్న సమయంలో ఎలాంటి వ్యాయామాలు చేయచ్చు..? ఈ క్రమంలో తీసుకోవాల్సిన జాగ్రత్తలేంటి? వంటి విషయాల గురించి తెలుసుకున్నారుగా! అయితే మీరూ మీ ఆరోగ్య పరిస్థితిని బట్టి నిపుణుల సలహా మేరకు చక్కటి వ్యాయామాలు ఎంచుకోండి.. తద్వారా ప్రెగ్నెన్సీలోనూ ఆరోగ్యంగా, ఫిట్‌గా మారిపోండి..!
pregnencylo e vyaayaamaalu manchivi! - What are the Best Exercises for Pregnant Women & their benefits
anushka sharma.. saadhaarana samayallone fitenessepy shraddha chuupee ee balivude butey.. garbham dharinchinappatnunchi vibhinna vyaayaamaalu chestu tana sariiraanni, manasunu churugga unchukuntondi. antena.. aayaa varkavutseki sambandhinchina photolu, veediyolanu soshalni medialo poste chestu thoti mahilallo sphurthy nimputondii kaboye amma. ee kramamlo itivale taanu tana bharta virate sahaayamtho sheershaasanam vesina photonu inystalo panchukundi anushka. doctorla salaha teesukunnake taanee vyaayaamam chesanantu, itara mahilalu kuudaa tama aarogya sthitini batti daaktarlanu sampradinchaake ilanti aasanam veyadam manchidani salaha kuudaa ichindi chakkanamma.
treadmillipy jaginge!
ika taajaagaa maro varkavute mana mundukochindi anushka. potta kavarn chesela vaity teasherty, blacke kalarn jeggingse dharinchi treadmillipy jaginge chestonna oo sharte veediyonu inysta storylo poste chesindi chakkanamma. nelalu nindina taaninta activega undadaaniki kaaranam taanu kramam tappakunda chestonna varkavutse ani cheppakane cheppindii kaboye amma. ilaa marosari tana pregnency exeresiseto kaboye ammalandarilo aarogyam-fitenessi vishayaallo shraddha penchindi anushka. prastutam ee veediyoku sambandhinchina photolu nettintlo chakkarlu kodutunnayi.
entha sepu cheyali?
ilaa nindu garbhamto anushka chesina jaginge gurinche ippudandaruu matladukuntunnaru. ee kramamlo garbhamto unnappudu entasepu vyaayaamam cheyali? elanti vyaayaamaalu cheyadam manchidi? anna prasnalu kuudaa chaalaamandilo talettutunnaayi. nijaaniki garbhamto unna mahilala vyaayaamaaniki sambandhinchi americonne kaleji aff obistestriisian andi ginakalajistsi (acuj) yem chebutundante.. kaboye ammalu roojoo kramam tappakunda kaneesam 30 nimishaala paatu vyaayaamam cheyadam manchidani salaha istondi. ee kramamlo intlo rojuwari panulatho paatu moodusaarlu 10 nimishaala choppuna nadaka, araganta paatu treadmillipy mari vegamgaa kakunda nemmadigaa jaginge cheyadam uttamamani chebutondi. idhi atu gunde aarogyaaniki, itu garbhinigaa unnappudu edurayye chinna chinna anaarogyaalni dooram cheyadaaniki dohadam chestundata! ayithe garbhinigaa unna samayamlo okkokkari aarogya paristhiti okkola untundi. kontamandi heldiga unte.. marikontamandi risse jonelo untaaru. alantivaru mee aarogya paristhitini osaari dactor daggara cheky cheyinchukoni nipunula salaha meraku matrame vaaru suuchinchina vyaayaamaalu cheyalsi untundi.
vyaayaamam enduku manchidante..!
garbhinigaa unna samayamlo nipunulu suuchinchina vyaayaamaalu cheyadam valla atu talliki tadwara kadupuloni biddaku palu prayojanaalu chekuurataayantunnaaru nipunulu. aventante..
* rojuwari vyaayaamaala valla nelalu nindakundaane kaanpu ayye avakaasaalu chala takkuvagaa untaayi.
* sijerianni delivery kante sukha prasavamayye avakaasaalu ekkuvagaa untaayi.
* garbhinigaa unna samayamlo adhikamgaa baruvu peragakunda fitega undachhu.
* kaboye tallulu jestationalsi diabatise, hyperetensionny.. vanti samasyalu rakunda jaagrattapadchu.
* putte bidda mari takkuva baruvu undakunda vyaayaamaalu manaku upayogapadataayi.
* garbhinigaa unna samayamlo perige potta kaaranamgaa nadum noppi vedhistuntundi. deennunchi bayatapadalante vyaayaamaalu sahakaristaayi. alaage ee samayamlo edurayye ottidi, aandolanalu, moody swingse nunchi bayatapadi maanasikamgaanuu drudamgaa undachhu.
* ika prasavaanantaram twaragaa kolukovadaniki kuudaa garbhinigaa unnappudu manam chese vyaayaamaalu prabhaavam chuuputaayi.
teevrata takkuva.. prayojanaalu ekkuva!
garbhinigaa unna samayamlo vyaayaamaalu cheyadam manchidani telisinappatiki elanti vyaayaamaalu cheyalo chaalaamandiki avagaahana undakapovachhu. ayithe ee kramamloonuu vaari vaari aarogya paristhitini batti elanti vyaayaamaalu suutavutaayoo nipunula salaha teesukovachhu. alaa atu sareerampai takkuva teevrata chuuputuunee.. itu chakkati vyaayaamam andinche konni varkavutse ivi!
* eetha – garbhinigaa unna samayamlo eetha leda vatare erobicke chakkati vyaayaamam ani suuchistunnaaru nipunulu. ilaa neetilo unnappudu sareeram teliggaa, churugga untundi. tadwara sareerampai ottidi padakunda sulabhamgaa vyaayaamaalu cheyachu. ee vyaayaamam valla vikaaram, paadaallo vaapu, vennu noppi.. vantivi kuudaa taggumukham padataayi. ayithe indukosam swimminge poolmlo dige kramamlo jaripadipokunda tagina jaagrattalu teesukovadam tappanisari.
* nadaka – saadhaarana samayallone kaadu.. garbham dharinchina marukshanam nunchi delivery date mundu roju varaku nadakanu garbhinulu tama rojuwari varkavutegaa enchukovachantunnaru nipunulu. tadwara sariiraaniki churukudanamto paatu manasuku prasaantata labhistaayi. ayithe ee kramamlo pachati gaddipai cheppullekunda nadavadam, bayata ayithe soukaryavantamgaa unde sneekarse dharinchadam marchipovaddu.
* parugu - garbhinigaa unna samayamlo parugu manchide ayinappatiki keella sambandhita samasyalunna vaallu maatram ee vishayamlo alochinchalsinde antunnaru nipunulu. antekaadu.. parigette vegam vishayamlo kuudaa nipunula salahalu tappanisarigaa paatinchaali. alaage treadmillipy parigette vaaru mari ekkuva vegamtho kakunda sareerampai pratikuula prabhaavam padakunda parigettaalanna vishayam gurtunchukondi. ee vyaayaamam adhika baruvu peragakunda cheyadamtho paatu ee samayamlo edurayye nadum noppi, malabaddhakam, moody swingse.. vanti samasyalanu dooram chestundi.
* metlekkadam - pregnency samayamlo metlekkadaaniki chaalaamandi bhayapadutuntaaru. induku kaaranam sareeram balanse tappi padipotamemonani! cony metlekkadam valla saareeraka balanse perugutundantunnaaru nipunulu. alaage kadupuloni biddaku axisene baga andadamtho paatu sukha prasavam ayye avakaasaalu ekkuvantunnaru. alaagani mari vegamgaa metlekkadam kuudaa manchidi kaadu. metlu digetappudu kuudaa jaagrattagaa digadam valla elanti pramaadaalu jaragakunda untaayi.
* yoga - garbhinigaa unna samayamlo yoga cheyadam manchidani chaalaamandi nipunulu salaha istuntaaru. ayithe aayaa traimaasikaanni batti elanti yogasanalu manchivo nipunulni adigi telusukoni cheyadam manchidi. alaage mari kathinamaina aasanaalu kakunda telikapati aasanaala valla sareerampai ottidi padakunda jaagrattapadchu.. chakkati fitmessenu sontam chesukovachhu. garbhinigaa unnappudu nidralemi, nadunnoppi, vikaaram, maanasika ottillu, aandolanalu.. vanti samasyalni dooram cheyadamlo yoganu minchina saadhanam ledantunnaru nipunulu.
ika garbhinigaa unnappudu elanti vyaayaamaalu chesina konni vishayaalu tappanisarigaa gurthupettukovali. aventante..!
* eye traimaasikamlo elanti vyaayaamaalu cheyacho mee aarogya paristhitini batti nipunula salaha teesukovali. okavela meeru riski pregnencylo unnatlayithe dactor cheppina suuchanalu tappakunda paatinchaali.
* vyaayaamaaniki mundu, madhyalo, tarvaata neellu taagadam manchidi. tadwara dehidrate ayina sareeram tirigi temanu santarinchukuntundi.
* toli traimaasikamlo sareeram ushnograta mari perigela ekkuva sepu vyaayaamaalu cheyadam manchidi kaadantunnaaru nipunulu. tadwara daani prabhaavam kadupulo peruguthonna pindampai padutundata!
* vyaayaamam chestonna kramamlo vakshojaalapai pratikuula prabhaavam padakunda soukaryavantamaina sportesse bra, pottapai prabhaavam padakunda belley bande dharinchadam manchidata!
* ika meeru ontarigaa vyaayaamaalu cheyadaaniki bhayapadithe.. inti vadde oo fitenessi exeperteni pettukovadam ledante daggarloni jimn centerki velladam manchidi. ayithe prastuta karona pratikuula paristhitullo vairism baarina padakunda tagina jaagrattalu teesukovadam manchidannadi gurtu pettukondi.
soo.. ivandii.. garbhinigaa unna samayamlo elanti vyaayaamaalu cheyachu..? ee kramamlo teesukovaalsina jaagrattalenti? vanti vishayaala gurinchi telusukunnarugaa! ayithe meeroo mee aarogya paristhitini batti nipunula salaha meraku chakkati vyaayaamaalu enchukondi.. tadwara pregnenseelonu aarogyamgaa, fitega maripondi..!